Poblete

Poblete (Vilaĝeto) estas municipo kaj malgranda vilaĝo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas pobleteños. La censita populacio en 2010 estis de 1.850 loĝantoj kaj la denseco estas de 66,5 loĝ/km².

 Situo 
Poblete estas situa en la suda parto de Kastilio-Manĉo en la komarko aŭ distrikto Kamparo de Kalatrava en la centra parto de la provinco de Ciudad Real; je 7 km el Ciudad Real, provinca ĉefurbo. La areo de ties teritorio estas de 27.82 km². La geografiaj koordinatoj estas 38°56′09″ N 3°58′53″ Ok.

 Ekonomio 
Agrikulturo kaj brutobredado. Dorma urbeto por provinca ĉefurbo. Servoj, konstruado.

 Historio 
La historio de la vilaĝo estas ligata al tiu de la Ordeno de Kalatrava, kiu posedis la teritorion post la konkero al la islamanoj. Krome ĝi estis sufiĉe proksima al la ununura reĝurbo nome Ciudad Real kiu konfliktis kontraŭ la ordeno kaj inverse.

 Notoj 

 Vidu ankaŭ 
 Municipoj de la provinco de Ciudad Real

Kategorio:Municipoj de Ciudad Real